**ATRIBUTNA REČENICA**

**- atribut 🡪** mjesto u rečenici mu otvara imenica ili imenska riječ

🡪 odgovara na pitanje koji? kakav? čiji?

IMENIČKI i PRIDJEVNI

(Bio je kralj **mora**.) (**Lijepa** Ana.)

- atribut možemo izreći jednom riječju, skupom riječi i zavisnom atributnom surečenicom

- **atributna rečenica** = zavisna surečenica koja pobliže opisuje imenicu u glavnoj surečenici

prema imenici ili imenskoj riječi u glavnoj surečenici odnosi se kao njezin atribut

G Z

Živim u mirnome selu / u kojem ima puno livada.

U **kojem** mirnom selu živim? U kojem ima puno livada.

G Z

Sjedio je na mjestu / gdje je prvi dan sjeo.

Na **kojem** je mjestu sjedio? Na onom gdje je prvi dan sjeo.

G Z

Prodavat ćemo bilježnice / čije će omote ilustrirati učenici.

**Čije** bilježnice ćemo prodavati? One čije će omote ilustrirati učenici.

Atributne surečenice odgovaraju na pitanja **koji? kakav? čiji? kolik?**.

Svi su veznici atributnih rečenica (koji, što, čiji, kakav, kolik, gdje, kuda, kako...) najčešće zamjenjivi odnosnom zamjenicom koji, koja, koje.

Ponekad uz veznik može stajati i prijedlog: u kojem...

Kao i u ostalim zavisnosloženim rečenicama, u atributnoj se rečenici surečenice odvajaju zarezom ako se nižu, ako su u inverziji ili ako je zavisna surečenica umetnuta.